Komission asetus (ETY) N:o 2289/89, annettu 27 päivänä heinäkuuta 1989, luvan antamisesta Kreikalle olla soveltamatta tietyillä vyöhykkeillä lopullista viininviljelyaloista luopumista koskevan palkkion myöntämisestä viinivuosiksi 1989/1990 - 1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 1314/89 muuttamisesta



Virallinen lehti nro L 218 , 28/07/1989 s. 0026 - 0026

Suomenk. erityispainos Alue 3 Nide 30 s. 0024

Ruotsink. erityispainos Alue 3 Nide 30 s. 0024



KOMISSION ASETUS (ETY) N:o 2289/89, annettu 27 päivänä heinäkuuta 1989, luvan antamisesta Kreikalle olla soveltamatta tietyillä vyöhykkeillä lopullista viininviljelyaloista luopumista koskevan palkkion myöntämisestä viinivuosiksi 1989/1990 - 1995/1996 annetussa neuvoston asetuksessa (ETY) N:o 1442/88 säädettyjä toimenpiteitä annetun asetuksen (ETY) N:o 1314/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989 -1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 12 artiklan 1 kohdan, sekä katsoo, että Kreikka on tehnyt ennen 1 päivää huhtikuuta 1989 komission asetuksen (ETY) N:o 2729/88(2), sellaisena kuin se on viimeksi muutettuna asetuksella (ETY) N:o 678/79(3), mukaisesti perustellun hakemuksen asetuksessa (ETY) N:o 1442/88 säädettyjen toimenpiteiden soveltamisalan ulkopuolelle jättämisestä viinivuodesta 1989/1990, komission asetuksen (ETY) N:o 1314/89(4) liitteeseen unohtui merkitä osa Kreikan hakemuksessa olevista alueista ja nimityksistä; nämä alueet kuuluvat vyöhykkeisiin, joiden viininviljelyn kokonaistuotantokyvyn määrä on alle 10 prosenttia kansallisesta viininviljelyn tuotantokyvystä; on syytä lisätä nämä tiedot liitteeseen; kuitenkin niiden tuottajien erityistilanteen huomioon ottamiseksi, jotka ovat jo tehneet kyseisten vyöhykkeiden osalta hakemuksen ja toteuttaneet siihen liittyvät toimenpiteet, on syytä säätää siirtymäsäännöksistä näiden hakemusten käsittelyä varten, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1314/89 liitteen D kohtaan: ">TAULUKON PAIKKA> " 2 artikla Asetuksen (ETY) N:o 1314/89 liitteen D kohdan numeroissa 2, 3 ja 4 ilmoitettujen viininviljelyalueiden osalta Kreikka hyväksyy sellaiset pyynnöt, jotka on jätetty ennen tämän asetuksen voimaan tuloa, jos hakija osoittaa hyväksyttävästi toimivaltaisille viranomaisille, että hän on toteuttanut joko suoraan tai välillisesti ne säännökset, jotka johtavat kitkemiseen. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 132, 28.5.1988, s. 3 (2) EYVL N:o L 241, 1.9.1988, s. 108 (3) EYVL N:o L 73, 17.3.1989, s. 23 (4) EYVL N:o L 131, 13.5.1989, s. 46